proxectonos/corpus_dominio_legal_administrativo_tmp huggingface dataset:
09/10/2014 | Administración LocalMunicipal
Arteixo
Persoal
Aprobación da lista definitiva dunha praza de persoal laboral fixo do posto de monitor/a de cociña do Concello de Arteixo

Segundo Resolución de Alcaldía nº 1785/2014 de data dous de outubro de dous mil catorce (02-10-2014), apróbase a lista definitiva de admitidos e excluídos ao proceso selectivo para cobertura de unha praza, por concurso-oposición, de persoal laboral fixo do posto de Monitor/a de Cociña, con indicación dos motivos de exclusión, no seu caso, así como queda aprobada a designación dos membros integrantes do Tribunal, de conformidade coa Base 6ª da Convocatoria, e aprobación da determinación do lugar, hora e data de inicio do proceso selectivo: 1. Alonso Martínez, Damián 2. Iglesias Armada, Miguel Antonio 3. Iglesias Martínez, Carlota 4. López Pombo, Mª Emilia 5. Nájera del Pino, Javier 6. Vixande López, Elena 7. Zabala Durán, Rosa Mirian Okina Boeru Ningún * Tribunal Seleccionador: quedan os membros convocados o xoves 9 de outubro ás 9:00 horas para a constitución do mesmo, e a realización da fase de concurso: Baremo de Méritos, no salón de plenos da Casa do Concello de Arteixo. Presidente: D. Juan Manuel Crujeiras Lista, profesor técnico de cociña e pastelería do IES de Pontedeume (titular) e Dna. María Arribi Barcia, profesora técnico de cociña e pastelería do IES de Pontedeume (suplente). Secretario, que actuará con voz e voto: Dna. Betty Alexandra Zaruma Ocal, técnico de persoal e RR. HH. do Concello de Arteixo (titular) e Dna. Mª Sol Darriba Docal, xefa servizo de persoal do Concello de Oleiros (suplente). Tres vocais, designados da seguinte forma: - D. Carmelo Sanjorje Pedreira, profesor hostelería IES Paseo das Pontes (titular) e D. Modesto Cancela Suárez, oficial 1ª cociña Escola Infantil Elviña (suplente). - D. Alberto Pita Graña, profesor hostelería IES Paseo das Pontes (titular) e Dna. Mª Jesús Torres de la Fuente, profesora do ciclo superior de dietética e nutrición do IES Leixa (suplente). - Dna. Alma Bidaurratzaga Martil, educadora servizo menores da Xunta de Galicia (titular) e Dna. Alejandra Patricia Sobrerroca Fondon, educadora servizo menores da Xunta de Galicia (suplente) * Convocatoria do lugar, hora e data para a realización do 1º exercicio (exame coñecementos teóricos): Salón de plenos da Casa do Concello, luns 13 de outubro de 2014, ás 9:00 horas o Tribunal de selección, e ás 9:30 horas os aspirantes. Arteixo, 2 de outubro de 2014 ALCALDE-PRESIDENTE Asdo.: Carlos Calvelo Martínez
09/10/2014 | Administración LocalMunicipal
Carballo
Anuncio de aprobación inicial da modificación nº 1 do cadro de persoal do Concello de Carballo

O Pleno Municipal, en sesión ordinaria celebrada o 29 de setembro de 2014, acordou aprobar inicialmente a modificación número 1 do cadro de persoal do Concello, que forma parte como Anexo do Orzamento da Corporación para 2014. Sométese o expediente da modificación a exposición pública mediante anuncio no BOP, por un prazo de 15 días hábiles, para os efectos de presentar reclamacións ou alegacións. De non presentarse reclamacións nin alegacións no prazo establecido, considerase definitivamente aprobada a modificación do cadro de persoal, sen necesidade de novo acordo plenario. Carballo, 30 de setembro de 2014 O Alcalde Evencio Ferrero Rodríguez
09/10/2014 | Administración LocalMunicipal
A Baña
Substitución da Alcaldía

RESOLUCIÓN DA ALCALDÍA Asunto: delegación de funcións da Alcaldía ANTECEDENTES O alcalde-presidente do Concello da Baña ten que ausentarse do traballo, por motivos laborais, do 02 ao 07 de outubro de 2014, ambos os dous incluídos. CONSIDERACIÓNS Consíderase o exposto no artigo 47 do Regulamento de organización, funcionamento e réxime xurídico sobre substitucións nas funcións da Alcaldía, Esta Alcaldía, de conformidade co preceptuado no artigo 21.1. da Lei 7/1985, do 2 de abril, reguladora das bases de réxime local, RESOLVO: – Primeiro. –Delegar no tenente de alcalde, D. Manuel Tourís Fernández a titularidade das funcións que corresponden á Alcaldía no devandito prazo de tempo. – Segundo. –A delegación conferida poderá revocarse en calquera momento. – Publíquese o presente Decreto conforme ó establecido no art.44.1 do ROF e notifíquese ao interesado. A Baña, 1 de outubro de 2014. O alcalde José Andrés García Cardeso
09/10/2014 | Administración LocalMunicipal
Oroso
Exposición pública da conta xeral do exercicio 2013

Exposición pública da conta xeral do exercicio 2013 A conta xeral do Concello de Oroso correspondente ao exercicio económico 2013 foi ditaminada favorablemente pola Comisión Especial de Contas en sesión celebrada o día 30 de setembro de 2014. En cumprimento do establecido no texto refundido da Lei reguladora de facendas locais, sométese a exposición pública a referida conta por prazo de quince días, durante os cales, e oito máis, os interesados poderán presentar as reclamacións, reparos ou observacións que consideren oportunas. En Oroso, a 30 de setembro de 2014. O alcalde-presidente Manuel Mirás Franqueira
09/10/2014 | Administración LocalMunicipal
Santiago de Compostela
Secretaría Xeral
Decreto da Alcaldía

ANUNCIO Con data 29 de setembro de 2014, o Sr. alcalde ditou o seguinte decreto: “Co fin de conquerir unha maior eficacia administrativa e potenciando as labouras de coordinación que corresponde aos órganos directivos, e en base ás competencias outorgadas a esta alcaldía no art.124 da Lei reguladora das bases do réxime local, Lei 7/85, do 2 de abril, artigo 33 do Regulamento orgánico de Goberno e Administración do Concello de Santiago de Compostela, RESOLVO: Delegar no director da Área técnica de Desenvolvemento Urbano Sostible, DON UXIO LAZUR DECHEVA, a tramitación dos asuntos ordinarios de dita Área que lle poidan corresponder por razón do seu cargo. Esta competencia comprenderá expresamente a posibilidade de preparación de escritos e comunicacións a outros órganos administrativos ou a particulares, ditos escritos así asinados serán rexistrados a efectos de saída como documentos municipais. Deste decreto que entrará en vigor no día da súa sinatura, darase conta ao Pleno da Corporación e notificarase ao interesado e así mesmo, publicarase no Boletín Oficial da Provincia a efectos de xeral coñecemento e de acordo ao artigo 15 do Regulamento orgánico do Goberno e Administración do Concello de Santiago de Compostela.” Santiago de Compostela, 1 de outubro de 2014. O ALCALDE ASDO.: AGUSTÍN HERNÁNDEZ FERNÁNDEZ DE ROJAS
09/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.43977. UTE Avico. Concello de Padrón

UTE AVICO, con CIF U85871085 e enderezo na Picaraña 66 - Escravitude, solicita de Augas de Galicia a autorización de obras no lugar de A Picaraña, parroquia de Cruces (Santa María), concello de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43977 As obras solicitadas consisten na construción dunha liña de alimentación subterránea no Eixo Atlántico de Alta Velocidade dende a subestación de REE ata a subestación de Osebe. A lonxitude total da liña será duns 1639’64m, discorrendo unha parte do percorrido por zona de policía do dominio público hidráulico e cruzando a distinto nivel unha condución de augas pluviais durante o percorrido, preto do punto con coordenadas UTM (ETRS89) (X:533488 / Y:4744985). A condución subterránea constará de tubos de PE de 110mm e 200mm de diámetro, recubertos por formigón HM-150. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de setembro de 2014 O xefe do servizo territorial Ángel Gómez Rey
09/10/2014 | Administración LocalMunicipal
Zas
Elección de xuíz de paz titular

Elección de xuíz de paz titular Ós efectos de proceder á elección de XUÍZ DE PAZ TITULAR, ábrese un prazo de quince días hábiles, a contar desde o seguinte ó da publicación do presente anuncio no BOP, para que todos os interesados no nomeamento, presenten a súa solicitude no Rexistro Xeral do Concello de Zas, mediante instancia dirixida ó Sr. alcalde-presidente. A documentación necesaria, así como os requisitos esixidos, causas de incapacidade e incompatibilidade, atópanse expostos no taboleiro de anuncios do Concello. Zas, a 26 setembro 2014. O ALCALDE EN FUNCIÓNS Ricardo Nuno Hauschild Bezza
09/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de mutuos acordos no Concello de Fisterra

En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de FISTERRA, por mor das obras do Proxecto AC/03/038.01 “PROXECTO DE CONSTRUCCION DA V. A. C. CARBALLO-FISTERRA TREITO: VG-1.4. CEE-SARDIÑEIRO.”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de FISTERRA Data: 14 de Outubro de 2014 de 10:00 a 10:30 horas Efectuarase polo pagador deste Servizo e en presencia do Olau Gigorro Moresco, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. A Coruña 26 de septiembre de 2014 O xefe do servizo, Fdo.: FELIPE DE LA VEGA GÁNDARAS
09/10/2014 | Administración LocalMunicipal
Oleiros
Urbanismo
Exposición pública acordo Pleno de 25.09.14 sobre declaración ben patrimonial e parcela sobrante terreo propiedade municipal non edificable sito en rúa Minerva-Liáns

Polo Concello Pleno, en sesión ordinaria do día 25 de setembro de 2014, acordouse entre outros: “Declarar ben patrimonial e “parcela sobrante” ao terreo propiedade municipal non edificable sito en Rúa Minerva, con referencia catastral 1879626NH5017N0001UD, actualmente de 903 m2 que se describe asi: Parroquia de Santa Eulalia de Lians. Montrove. Término Municipal de Oleiros. Parcela catastral 1879626NH5017N0001UD, de 903 m 2, inscrita no Rexistro da Propiedade, Libro 318 de Oleiros, folio 108, finca rexistral 26549, inscrición 1ª. Ao Norte, linda con Fermín Celada, hoxe Comunidade de Propietarios Avda. Rosalia de Castro nº 123. Ao Sur, coa rúa H do polígono, hoxe rúa Minerva. Ao Leste, con Fernando Varela, hoxe Carmen Montero Pardo e Antonio Ramón Tenreiro Brochón. Ao Oeste, parcela V´ do 10%, hoxe Julia Vanesa Barratt Duda, Nancy Estela Rifi Recatala, Gustavo Alfredo Lamrid Zuazolazigorraga, Jose Angel Pamela Maria Carcaboso Caixas e John Eduard Estartus Perez de Obanos.” E proceder a súa exposición pública por prazo de un mes, anunciándose así na Web municipal e no BOP, segundo o art.8 do Regulamento de Bens das Corporacións Locais. O expediente estará exposto na Área de Urbanismo do Concello de Oleiros, de 8,30 a 14 horas, para os efectos de presentación das alegacións que se estimen oportunas. Oleiros, 1 de outubro de 2014. O Alcalde-Presidente, Asdo.: Angel García Seoane.
09/10/2014 | Administración LocalMunicipal
Fene
Servizos Económicos e Tributarios
Anuncio cobranza padróns agosto SAF a través da Lei de dependencia e programa básico de axuda no fogar

Por Resolución da Alcaldía núm.977/2014, de 26/09/2014, aprobáronse os padróns fiscais correspondentes ao mes de agosto do exercicio 2014 de Servizo de Axuda no Fogar a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalos e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: DOUS MESES, do día 01/10/2014 e ata o 01/12/2014. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 29 de setembro de 2014 O alcalde, Asdo. Gumersindo P Galego Feal
09/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de depósitos previos no Concello de Ponteceso

En cumprimento do disposto no artígo 49 do Regulamento de Expropiación Forzosa de 26 de Abril de 1957, este Servizo resolveu proceder a efectua-lo pagamento dos Depósitos Previos e Indemnizacións por rápida ocupación correspondentes a expedientes de expropiación forzosa instruídos para o termo municipal de Ponteceso, con motivo das obras de “Proxecto de Construción de Sendas Peonís na AC-423, P. Q. 11+580 e 13+970, no Concello de Ponteceso”, o cal terá lugar: Lugar: Casa Consistorial do Concello de Ponteceso Data: 28 de Outubro de 2014 de 9:00 horas a 10:30 horas Ós propietarios das fincas cuxa relación figura exposta no taboleiro de anuncios do Concello referido. O pagamento efectuarase polo Pagador deste Servizo. No mesmo acto ofertaranse ós propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado ( notarial, xudicial ou do consulado), xa sexa xeral ou particular para este caso, e que deberán identificarse co Documento Nacional de Identidade, ou no seu defecto, polo coñecemento directo que testifique o alcalde ou secretario do Concello. Así mesmo comunícaselle que deberán comparecer ao acto xuntando as escrituras de propiedade das fincas e do D. N. I. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos A Coruña a, O xefe do servizo Asdo.: Felipe de la Vega Gándaras
09/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.45240. José Fernando Souto Lojo. Concello da Pobra do Caramiñal

José Fernando Souto Lojo, con DNI XXXXXXXXX e enderezo no lugar de Portocarro nº 60, solicita de Augas de Galicia a autorización de obras no lugar de Portocarro, parroquia de Posmarcos (Santo Isidro), concello da Pobra do Caramiñal (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45240 As obras solicitadas consisten na construción dunha piscina descuberta dentro da parcela de ref. catastral 5382101NH0158S0002QQ que se atopa dentro da zona de policía do río Pedras. A piscina terá uns 8m de largo e 4m de ancho, con unha escaleira romana en forma de semicírculo de 1m de radio, situada nun dos seus extremos, sendo necesaria unha escavación de 90m3 para a súa instalación. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pobra do Caramiñal (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de setembro de 2014 O xefe do servizo territorial Ángel Gómez Rey
09/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.45698. Viveros Casa Valiña, S. C.

Viveros Casa Valiña, S. C., con CIF J70041546 e enderezo no lugar de Abellas, 21 - Muíño (San Tirso), solicita de Augas de Galicia a autorización de obras no lugar de Campos, parroquia de Muíño (San Tirso), concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45698 As obras solicitadas consisten na instalación de invernadoiros en zona de policía do dominio público hidráulico, dentro da parcela 484 do polígono 11, no lugar de Campos, parroquia de Muíño, no concello de Zas. Instalaranse un total de 7 invernadoiros que ocupan unha superficie de 2800m2 dentro da parcela, cunha altura aproximada de 3m cada un deles. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de setembro de 2014 O xefe do servizo territorial Ángel Gómez Rey
09/10/2014 | Administración LocalMunicipal
Ames
Anuncio de levantamento de actas previas a ocupación. Obra: proxecto complementario número 1 do proxecto de abastecemento en Ames-Brión.1.ª fase. Ames e Brión (A Coruña), clave OH.215.799 C1

Anuncio de levantamento de actas previas a ocupación Obra: Proxecto complementario número 1 do proxecto de abastecemento en Ames-Brión.1.ª fase. Ames e Brión (A Coruña), clave OH.215.799 C1 O Pleno do Concello de Ames, en sesión ordinaria de data 25 de setembro de 2014, adoptou o acordo de aprobar con carácter definitivo a relación concreta, individualizada e valorada de bens e dereitos a ocupar con carácter de urxencia para a execución da obra “Proxecto complementario número 1 do proxecto de abastecemento en Ames-Brión.1.ª fase. Ames e Brión (A Coruña), clave OH.215.799 C1”, así como a designación nominal dos/as interesados/as cos que han de entenderse os sucesivos trámites. Do mesmo xeito, no citado acordo fixouse como data para o levantamento das actas previas á ocupación o vindeiro venres día 17 de outubro de 2014, ás 10.00 horas, no salón de Plenos do Concello de Ames. O que se publica nos efectos previstos no artigo 52.2 da LEF. Anexo I. Relación de bens e dereitos afectados Ames, 30 de setembro de 2014. O alcalde Santiago V. Amor Barreiro
09/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.44121. Saturnina Cortés Iglesias. Concello de Rois

Saturnina Cortés Iglesias, con DNI XXXXXXXXX e enderezo no lugar de Pinelas, 3 - San Miguel da Costa, solicita de Augas de Galicia a autorización de obras no lugar de Pinelas, parroquia de Costa (San Miguel), concello de Rois (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44121 As obras solicitadas consisten na construción dun muro de contención a carón do río Baleirón, dentro da parcela 272 do polígono 504, no lugar de Pinelas, parroquia de San Miguel da Costa, no concello de Rois (A Coruña). O muro proxectado realizarase a base de pedra e terá unhas dimensións de 2m de alto e 2 m de largo, colocándose en perpendicular á parte final dun muro xa construído. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de setembro de 2014 O xefe do servizo territorial Ángel Gómez Rey
09/10/2014 | Administración LocalMunicipal
Abegondo
Anuncio de selección de persoal laboral temporal para a contratación dun/dunha mestre para impartir o módulo de “Xestión de sistemas de información e arquivo” (MF0987_3)” do curso AFD núm.2918 “Xestión integrada de recursos humanos”

ANUNCIO DE SELECCIÓN DE PERSOAL LABORAL TEMPORAL PARA A CONTRATACIÓN DUN/DUNHA MESTRE PARA IMPARTIR O MÓDULO DE “XESTIÓN DE SISTEMAS DE INFORMACIÓN E ARQUIVO” (MF0987_3)“ DO CURSO AFD NÚM.2918 “XESTIÓN INTEGRADA DE RECURSOS HUMANOS” O Concello de Abegondo, mediante resolución de Alcaldía núm.340/2014 de data 07.10.2014, acordou abrir un proceso selectivo de concurso para selección de persoal laboral temporal para a contratación dun/dunha mestre para impartir o módulo de “Xestión de sistemas de información e arquivo” (MF0987_3)“ do curso AFD núm.2918 “Xestión integrada de recursos humanos. Lugar de presentación de instancias: Rexistro do Concello de Abegondo, sede. abegondo. es e lugares do art 38.4 (aviso simultáneo por fax). Prazo: 5 días naturais, a contar dende o seguinte ao da publicación deste anuncio. Para elo aprobou as bases correspondentes, que se poden comprobar na web municipal e nas dependencias municipais. O que se anuncia aos efectos oportunos. Abegondo, 7 de outubro de 2014. O alcalde José Antonio Santiso Miramontes
22/10/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 10 de outubro de 2014, da Xefatura Territorial da Coruña, pola que se somete a información pública instalación eléctrica no concello de Ares (IN 407A 2013/152-1)

Resolución do 10 de outubro de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa dunha instalación eléctrica no concello de Ares (IN 407A 2013/152-1). Para os efectos previstos na Lei 54/1997, do 27 de novembro (BOE Núm.285), do sector eléctrico, e no título VII do Real decreto 1955/2000, do 1 de decembro (BOE Núm.310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Núm. Expte. IN407A 2013/152-1. Solicitante: Unión Fenosa Distribución, S. A. Domicilio social: Avda. de Arteixo, 171.15007 - A Coruña. Denominación: LMTS, CTC Rúa Celso Emilio Ferreiro, 2. Situación: Concello de Ares. Características técnicas: Liña de media tensión soterrada a CT rúa Celso Emilio Ferreiro, n.º 2, a 15/20 kV, cunha lonxitude de 0,138 km, coa orixe e final en empalmes proxectados na LMTS VDC-711, tramo entre o CT Crta. a Mugardos (Expte.22/06) e o CT Celso Emilio Ferreiro (Expte.330/05), en condutor RHZ1-2OL-12/20 kV 3(1x240) Al, unha vez entra e saia do centro de transformación rúa Celso Emilio Ferreiro, n.º 2 proxectado. Centro de tranformación prefabricado, cunha potencia de 400 kVA, e unha relación de transformación de 15,000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situada no edificio administrativo de Monelos, rúa Vicente Ferrer, 2, 2.º andar, 15071 A Coruña, no prazo de vinte días a partir do día seguinte ao da última publicación desta resolución. A Coruña, 10 de outubro de 2014. O xefe territorial Isidoro Martínez Arca
22/10/2014 | Administración LocalMunicipal
Arteixo
Urbanismo
Inicio do expediente de reparcelación da UA 49

De conformidade co artigo 101.3 do Regulamento de Xestión Urbanística, aprobado polo Real Decreto 3288/1978, de 25 de agosto, comunícase a iniciación do expediente de reparcelación da UA 49 do Texto Refundido das Normas Subsidiarias de Planeamento Urbanístico do término municipal de Arteixo, toda vez que pola Consellería de Medio Ambiente, Territorio e Infraestruturas, mediante Orde do 05/08/2014, aprobouse definitivamente a modificación puntual das Normas Subsidiarias de Planeamento do Concello de Arteixo no ámbito da UA 49 (expediente nº 66/2012. PMP) que contén a delimitación do polígono. Por Resolución da Alcaldía nº 1833/2014 de data 09/10/2014 acordouse notificar individualizadamente dita iniciación aos propietarios incluídos na devandita UA. Ante a eventualidade de que poidan existir interesados descoñecidos neste procedemento, se ignore o lugar da notificación ou ben intentada a mesma non se houbera podido practicar, sirva o presente de notificación coa finalidade e alcance que se contemplan no artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Arteixo, 14 de outubro de 2014 O Alcalde – Presidente (Por Delegación Decreto nº 989/2011 de data 21/06/2011) Asdo.: Luís Alberto Castro Calvete Concelleiro de Urbanismo
22/10/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 10 de outubro de 2014, da Xefatura Territorial da Coruña, pola que se somete a información pública de construción dunha instalación eléctrica no concello de Ames (IN407A 2014/124-1)

Resolución do 10 de outubro de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa previa e de construción dunha instalación eléctrica no concello de Ames (IN407A 2014/124-1). Para os efectos previstos na Lei 24/2013, do 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Núm. Expte. IN407A 2014/124-1 Solicitante: Unión Fenosa Distribución, S. A. Enderezo social: Avda. de Arteixo, 171, 15007 A Coruña. Denominación: centro de reparto e RBTS Ceboleiro. Situación: concello de Ames. Características técnicas: Centro de reparto en edificio non prefabricado Ceboleiro, con celas de liña tipo modulares 3L.12/20 kV, con corte en SF6, telecontroladas. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación da presente resolución. A Coruña, 10 de outubro de 2014. O xefe territorial Isidoro Martínez Arca
22/10/2014 | Administración LocalMunicipal
Arteixo
Urbanismo
Inicio do expediente de reparcelación da UA 8

De conformidade co artigo 101.3 do Regulamento de Xestión Urbanística, aprobado polo Real Decreto 3288/1978, de 25 de agosto, comunícase a iniciación do expediente de reparcelación da UA 8 do Texto Refundido das Normas Subsidiarias de Planeamento Urbanístico do término municipal de Arteixo, toda vez que polo Pleno da Corporación en data 28/08/2014 acordouse aprobar definitivamente o Plan Especial de Reforma Interior da UA 8 (expediente nº 17/2013. PERI) que contén a delimitación do polígono. Por Resolución da Alcaldía nº 1850/2014 de data 09/10/2014 acordouse notificar individualizadamente dita iniciación aos propietarios incluídos na devandita UA, así como requirilos para que, no prazo de 10 días, achegen a esta administración os títulos orixinais que posúan das fincas da súa propiedade e declaren as situacións xurídicas que coñezan e afecten as mesmas. Ante a eventualidade de que poidan existir interesados descoñecidos neste procedemento, se ignore o lugar da notificación ou ben intentada a mesma non se houbera podido practicar, sirva o presente de notificación e requirimento, coa finalidade e alcance que se contemplan no artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Así mesmo, sirva o presente de notificación e requirimento aos propietarios das parcelas catastrais que se dirán de seguido e cuia titularidade consta no Catastro como “en investigación”: así como a Herdeiros de don Ezequiel Francisco Federico Luis Quirante Lecaro, con último domicilio coñecido no Concello de A Coruña, e a Herdeiros de dona Gracia Monica Asuncion Naji Luceno, con último domicilio coñecido no Concello de Arteixo. Arteixo, 14 de outubro de 2014 O Alcalde – Presidente (Por Delegación Decreto nº 989/2011 de data 21/06/2011) Asdo.: Luís Alberto Castro Calvete Concelleiro de Urbanismo
22/10/2014 | Administración LocalMunicipal
Laxe
Anuncio sobre a aprobación provisional da Ordenanza municipal reguladora do saneamento e depuración de augas residuais deste Concello de Laxe

Aprobada provisionalmente polo pleno deste concello, na sesión ordinaria celebrada o 10 de outubro de 2014, a ordenanza municipal reguladora do saneamento e depuración de augas residuais deste concello, queda exposto ó público o expediente da mesma por prazo de trinta días, durante o que pode ser examinado na Secretaría Municipal e formularse polos interesados dentro do mesmo prazo, se así o consideran oportuno, as reclamacións pertinentes. Se non se presentaren reclamacións, entenderase definitivamente adoptado o acordo provisional, procedéndose á publicación do texto definitivo da devandita ordenanza. Áo mesmo tempo, tomouse en consideración derrogar a anterior ordenanza que existía ata agora. Laxe, 13 de outubro de 2014. o alcalde, Asdo/Antonio Carracedo Sacedón.
22/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.44986. Acondicionamento de parcelas. Concello de Ferrol

Lijing Montegrifo Ande, solicita de Augas de Galicia por atoparse nas marxes do río s/d, a autorización de obras, no polígono 501, parcela 3363 e 3364, no lugar de Taboada - Corgos, parroquia de Mandiá (Santa Uxía), Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44986. As obras solicitadas consisten no acondicionamento de dúas parcelas para un mellor aproveitamento das mesmas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 06 de outubro de 2014 O xefe do servizo territorial Néstor Rodríguez Arias
22/10/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 10 de outubro de 2014, da Xefatura Territorial da Coruña, pola que se somete a información dunha instalación eléctrica no concello de Fisterra (IN407A 2014/117-1)

Resolución do 10 de outubro de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa previa e de construción dunha instalación eléctrica no concello de Fisterra (IN407A 2014/117-1). Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Núm. Expte. IN407A 2014/117-1. Solicitante: Unión Fenosa Distribución, S. A. Enderezo social: Avda. de Arteixo, 171, 15007 A Coruña Denominación: LMTS CTC Aldea Escaselas-Anchoa. Situación: concello de Fisterra. Características técnicas: Liña de media tensión subterránea, a 20 kV, cunha lonxitude de 0,046 km, coa orixe en empalmes proxectados na LMTS POT-807, tramo entre o CT Fincas Barbanza (expediente 92/07) e o CT Los Corales (expediente 91/07), condutor tipo RHZ1 12/20 KV (1x240 Al), e final no CT Aldea Escaselas-Anchoa (proxectado). Centro de transformación prefabricado, cunha potencia de 250 kVA e unha relación de transformación de 20.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación da presente resolución. A Coruña, 10 de outubro de 2014. O xefe territorial Isidoro Martínez Arca
22/10/2014 | Administración LocalMunicipal
Mugardos
Expediente de modificación de créditos nº 11/2014

O Concello Pleno de Mugardos, en sesión celebrada o día 10 de outubro de 2014, aprobou inicialmente o expediente de modificación de créditos nº 11/2014, de crédito extraordinario, dentro do vixente orzamento municipal de 2014, por importe de 434.394,28 €. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, sitas na Avda. de Galicia, 45, durante o prazo de quince días hábiles, contados a partir do seguinte ó da súa publicación no citado Diario Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. A tales efectos, e para o caso de que non sexa necesario acordo expreso de aprobación definitiva por darse a circunstancia descrita no apartado anterior, procédese á publicación do resume do orzamento, a nivel de capítulos, incorporando as modificacións aprobadas. O que se publica para os efectos previstos na lexislación citada, facendo constar que contra a aprobación definitiva poderá interpoñerse directamente recurso contencioso-administrativo, segundo o disposto no artigo 171 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, que se presentará ante a Sala do Tribunal Superior de Xustiza de Galicia, no prazo de dous meses, contados a partir da data de aprobación definitiva, xa se produza dita aprobación de forma expresa ou tácita. Mugardos, 14 de outubro de 2014 O ALCALDE, Asdo.) XOSE FERNANDEZ BARCIA
22/10/2014 | Administración LocalMunicipal
Arteixo
Urbanismo
Licenza de apertura dunha actividade dedicada a (I+D+I) en tratamento de residuos e auga. Exped: 12/12 AIA

Expte: 12/2012 AIA Refª: ACC/rl En cumprimento do disposto no apartado 3º do artigo 8 do Decreto 133/2008, de 12 de xuño, no que se regula a avaliación de incidencia ambiental, sométese a información pública o expediente nº 12/2012AIA que se tramita a instancia de don Antonio Custodio Travesedo Sanmiguel en representación de INVESPAR DESARROLLOS, S. L. para a concesión de licenza de apertura e funcionamento dunha actividade dedicada a investigación, desenvolvemento e innovación (I+D+I) en tratamento de residuos e auga a instalar na Avda. Da Praia, parcela 108-B do Polígono Industrial de Sabón, Arteixo. O prazo será de vinte días, contados a partir do seguinte ao da última publicación deste edicto no Boletín oficial da provincia da Coruña e Diario Oficial de Galicia, o expediente atópase á disposición do público nas oficinas municipais co obxectivo de que quen se considere afectado pola actividade poida examinalo e formular por escrito as alegacións ou reclamacións que estimen oportunas no departamento de urbanismo deste Concello. Arteixo, 9 de outubro de 2014 O CONCELLEIRO DE URBANISMO P. D. Decreto 989/11 de 21 de xuño Asdo: Alberto Castro Calvete
22/10/2014 | Administración LocalMunicipal
Vedra
Secretaría-Intervención
Aprobación de padrón fiscal de abastecemento de auga 3.º trimestre

ANUNCIO Padrón da taxa por abastecemento de auga 3.º trimestre de 2014 Configurado pola empresa Viaqua, Gestión Integral de Aguas de Galicia, S. A. U., concesionaria do servizo de subministración domiciliaria de auga potable, o padrón da taxa correspondente ao 3.º trimestre de 2014, e aprobado pola Xunta de Goberno en sesión celebrada o 14 de outubro, exponse ao público na Secretaría deste Concello durante 15 días, a contar dende a publicación do presente anuncio no BOP da Coruña, para que os interesados poidan examinalo e, no seu caso, formular as reclamacións oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón, os interesados poderán formular no prazo de un mes, contado dende o día seguinte ao remate da exposición ao público do padrón, recurso de reposición ante a Alcaldía, segundo o disposto no art.14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Vedra, 15 de outubro de 2014. O ALCALDE Asdo.: Carlos Martínez Carrillo
22/10/2014 | Administración LocalMancomunidades
Mancomunidade Ría de Arousa-Zona Norte
Aprobación inicial da conta xeral do exercicio 2013

EDICTO Formulada a conta xeral do exercicio 2013 da Mancomunidade “Ría de Arousa-Zona Norte”, e dictaminada favorablemente pola Comisión Especial de Contas en sesión do 14 de outubro de 2014, exponse ó público nas dependencias da Mancomunidade, durante o prazo de quince días hábiles, contados a partir do seguinte ó da publicación deste anuncio, ó obxecto de que os interesados poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e os oito días seguintes, de conformidade có disposto nos artigos 116 da Lei 7/1985, de bases do réxime local, e o artigo 212.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Boiro, 14 de outubro de 2014. O presidente Isaac V. Maceiras Rivas
22/10/2014 | Administración LocalMunicipal
Santiago de Compostela
Tesourería. Sección de Xestión
Normativa

ANUNCIO Aprobación inicial do expediente 2014/01 de modificación de ordenanzas de ingresos públicos O Pleno do Excmo. Concello de Santiago de Compostela, na sesión celebrada o día 21 outubro de 2014, acordou aprobar inicialmente o expediente 2014/01 de modificación das seguintes ordenanzas de ingresos públicos: O acordo provisional será exposto ao público durante trinta días contados desde a publicación deste anuncio no Boletín Oficial da Provincia, durante os que o expediente administrativo poderá ser examinado na Tesourería municipal do Concello de Santiago de Compostela, na rúa Galeras, n.º 5. Durante o mesmo prazo os interesados poderán presentar as reclamacións que estimen oportunas, que deberán ser resoltas polo Pleno adoptando o acordo definitivo que proceda e aprobando a redacción definitiva das Ordenanzas e a data na que entrarán en vigor, unha vez publicadas no Boletín Oficial da Provincia. Se non se presentasen reclamacións, entenderase definitivamente adoptado o acordo, procedéndose á publicación no Boletín Oficial da Provincia do texto definitivo cas modificacións introducidas nas ordenanzas e entrarán en vigor o un de xaneiro de 2015. O presente anuncio publícase aos efectos previstos no artigo 17 do texto refundido da lei reguladora das facendas locais aprobado polo Real decreto lexislativo 2/2004, do 5 de marzo, e o artigo 70.2 da Lei 7/85, do 2 de abril, reguladora das bases de réxime local. Santiago de Compostela, 21 de outubro de 2014. O CONCELLEIRO DELEGADO DE FACENDA Asdo.: Ramón Quiroga Limia
22/10/2014 | Administración LocalMunicipal
Cerdido
Modificación de ordenanza

ANUNCIO Aprobación definitiva da modificación da Ordenanza fiscal reguladora da taxa polo servizo de abastecemento de auga procede a publicación íntegra do acordo do Pleno reunido o día 29.08.2014, que se copia deseguido. Ante a proposta de convenio de colaboración realizada polo Concello de Moeche para poder levar o subministro de auga potable o lugar da Panda e co gallo de poder realizar unha liquidación da taxa polo subministro deste servizo dende o concello de Cerdido, esta Alcaldía propón a modificación do artigo 5 da Ordenanza fiscal reguladora do servizo de abastecemento de auga segundo o seguinte proposta de acordo: Primeiro. –Derrogar o artigo cinco da Ordenanza fiscal reguladora da taxa por prestación do servizo de abastecemento de auga a domicilio. Segundo. –Aprobar unha nova redacción do artigo cinco desta ordenanza que se copia deseguido proceder a súa tramitación segundo establece a normativa en vigor. Artigo cinco: COTA TRIBUTARIA. –A contía da taxa regulada nesta ordenanza será a determinada nas tarifas seguinte dereitos de conexión á rede xeral.60,10 €. Por consumos: 1.–Ata 10 m 3 /mes: 0,18 €./m 3 /mes.2.–De 10 a 30 m 3 /mes: 0,24 €/m 3 /mes.3.–Máis de 30 m 3 /mes: 0,42 €/m 3 /mes. Ás presentes tarifas engadiráselles o importe que lles corresponda por aplicación do tipo de IVE vixente. Cota mínima: establécese unha cota mínima para todos os usuarios de 25 € ó ano, cota que se lle unirá a cota por consumo. Cando se trate doutra entidade local á que se lle subministre auga procedente do municipio de Cerdido: a cota por consumo será mesma que a indicada anteriormente e a cota mínima será establecida en función do número de usuarios ós que se lle realice o subministro de auga. Cada vez que exista unha nova conexión ao servizo de augas, o concello o que se facilite o subministro deberá comunicarnos a alta realizada. Cerdido,15 de outubro de 2014. A alcaldesa Ana Rodríguez Montero
22/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.46297. Remodelación estación de servizo. Concello de Oleiros

Cepsa Comercial Petróleo S. A., solicita de Augas de Galicia por atoparse nas marxes do río s/d, a autorización de obras, na parcela 000401800NH59E0001KD, no lugar de Avd. das Mariñas nº 163, parroquia de San Pedro de Nós (San Pedro), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46297. As obras solicitadas consisten na remodelación de estación de servizo “Distgasoleo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 06 de outubro de 2014 O xefe do servizo territorial Néstor Rodríguez Arias
22/10/2014 | Administración LocalMunicipal
Brión
Exposición pública de expedientes de modificación de ordenanzas fiscais

O Pleno do Concello en sesión ordinaria de data 15 de outubro de 2014 aprobou provisionalmente a modificación das seguintes ordenanzas fiscais: De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, expóñense ao público os expedientes respectivos polo prazo de trinta días hábiles mediante anuncios no taboleiro de edictos do Concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente respectivo e presentar as reclamacións que estimen oportunas. No caso de que non se presenten reclamacións entenderanse definitivamente adoptados os acordos, ata entón provisionais, sen necesidade de acordo plenario, debendo facerse publicación íntegra do texto das modificacións aprobadas no BOP para a súa entrada en vigor. Brión, 15 de outubro de 2014 O alcalde José Luis García García